text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
القمة الجنوبية للجبل! يمكن، يا عزيزي، تفتكر إن دا Twist مأساوي ومفاجئ لفريق محترف استعد لكل حاجة، بس للأسف، للأسف، الطبيعة هزمته! ولكن، يا عزيزي، انت عارف يعني، أنا في موضوع الجبال دا منتشر شوية! هذه الحادثة ليست فريدة من نوعها إطلاقًا، حوادث الموت على "إيفرست" بتوصل، على حسب بعض | Statement | Iraqi | 206 |
المصادر، لـ300 حالة وفاة سنويًا، ودي الوفاة بس، أحيانًا، كتير من الناس اللي بيتسلقوا بيرجعوا بعاهات، يفقدوا أجزاء من جسمهم، انت ممكن تشوف حد فقد مناخيره في جبل "إيفرست"، ممكن يرجع كفيف. "يا نهار أسود يا ! انت وترتني! يعني، بعد كل هذا الاستعداد، أنا ممكن أفقد مناخيري، وممكن أموت؟! | Question | Masri | 207 |
تيجي عاصفة، بعد ما تعبت وتسلقت، تدشمل الإنجاز اللي أنا عملته؟!" خلّيني أقولّك، يا عزيزي، إن كل حاجة في "إيفرست"، للأسف، تحدي مخيف، لأن في كل لحظة، الطبيعة فيه بتتغير في شكلها وظروفها وجوها وحاجات كتير، حتى القمة نفسها بتبعد. كأنها بتقول: "شايف ياد يا اللي بتتسلق انت يا لا؟ | Question | Iraqi | 207 |
شايف؟ طب اطلع يلّا، أنا طلعت، عليت! فيه تلج نزل جديد!" تحس، يا عزيزي، إن القمة بتتحدى اللي بيتسلقها! "لو راجل، اطلع!" - "، أرجوكي!" - "اطلع!" علميًا، جبال "الهيمالايا" اللي بتنتمي ليها قمة "إيفرست" بترتفع بمعدل 1 سم كل سنة. "إيه دا يا ؟! ازاي؟! هو احنا اللي بنبلغ | Question | Iraqi | 207 |
قمة الجبل؟ ولّا هي اللي بتبلغ ولّا إيه؟!" عشان أفسرلك، يا عزيزي، خلّينا نرجع للبدايات اللي انت بتحبها، في كل حلقة، يا عزيزي، عادةً بنرجع لطفولة البطل، وبدايته اللي بتفسر شخصيته، وفي حالتنا بطلنا، اللي هو جبل "إيفرست" يعني، | Question | Khaleeji | 173 |
طفولته عمرها طويل شوية، 120 مليون سنة. ربنا يدّيك الصحة وطولة العمر يا "إيفرست"! كل سنة وانت طيب يا "إيفرست"! Happy Birthday to You! من حوالي 120 مليون سنة، "الهند" كانت جزء من قارة عُظمَى قديمة اسمها "جندوانا"، "جندوانا" كانت بتضم ما يُعرف دلوقتي بـ"أمريكا الجنوبية" و"أفريقيا" و"شبه الجزيرة العربية"، | Statement | Khaleeji | 216 |
وخُد معاهم "أستراليا" و"القارة القطبية"، "الهند" هتبدأ واحدة واحدة، زي ما تقول كدا، تفرش، وتنجرف للشمال لوحدها كدا، بسرعة 5 سم سنويًا. ولكن بقى من حوالي 80 مليون سنة، الانجراف بتاع العُشّاق دا هيزيد لـ15 سم سنويًا. قد تظن إن دا، يا عزيزي، بطيء، ولكن دا كان أسرع انجراف تكتوني | Statement | Khaleeji | 213 |
في التاريخ، على حد علمنا طبعًا يعني، ممكن تكون فيه قارة تكتونية انجرفت أكتر من كدا، بس ما قالتش! المهم، كمان 30 مليون سنة، الانجراف بسرعته الجديدة دي، هيؤدي لاصطدام "الهند" بقارة "أوراسيا"، الاصطدام دا هيعملّنا هضبة "التبت" وسلسلة جبال عظيمة، جبال هيمتد طولها لـ2900 كيلومتر، ودا اللي بيخلّي سلسلة | Statement | Masri | 220 |
الجبال دي تمر بأكتر من 6 دوَل، من "أفغانستان" لـ"الصين". سلسلة الجبال الوليدة دي، يا عزيزي، هيبقى اسمها جبال "الهيمالايا"، وأقصى ارتفاع في هذه السلسلة، هيكون اسمه جبل "إيفرست"، جبل "إيفرست"، يا عزيزي، اللي بيوصل ارتفاعه 8848 متر فوق سطح البحر. وخُد بالك، يا عزيزي، دا مش رقم مؤكد، زي | Statement | Masri | 214 |
ما قُلتلك، طوله بيتغير. انت متخيل، يا عزيزي، الارتفاع دا تقريبًا أد إيه؟ دا 10 برج خليفة تقريبًا يعني فوق بعض، برج خليفة تقريبًا 800 متر. ليه الارتفاع دا بيتغير؟ بسبب الجليد اللي بيغطي القمة، حجم هذا الجليد بيتغير من وقت للتاني. من هنا، يا عزيزي، بييجي أصل كلمة "هيمالايا"، | Question | Iraqi | 212 |
"هيما" معناها "ثلج"، و"لايا" يعني "بيت"، يعني "بيت التلج". ولكن لأن العلماء مش هيفضلوا قاعدين جنب التلج يقيسوه، وهو بقى عمّال يدوب شوية، يتراكم شوية، هيتفقوا بس إننا لو بنقيس من فوق سطح البحر، فـ"إيفرست" هو أعلى نقطة على سطح "الأرض". وبما إن، يا عزيزي، الانجراف لسة ما وقفش لحد | Statement | Masri | 207 |
النهاردة، و"الهند" عمّالة، بسم الله، ما شاء الله، تزُق ناحية الشمال، فـ"إيفرست" وسلسلة "الهيمالايا" عمّال بيزيد ارتفاعها، كل سنة سم، زي ما قُلتلك، فانت لو رُحت السنادي وطلعت "إيفرست"، فانت السنة الجاية، انت ما وصلتش لأعلى قمة لسة. خلّينا، يا عزيزي، نشيل كشكول الجيولوجيا، ونلجأ إلى كشكول التاريخ، وخلّينا نسأل: | Statement | Khaleeji | 231 |
هل فيه حد قدِر يستوطن جغرافيا بهذا الشكل؟ سلسلة جبال شاهقة بيغطيها التلج، وقمتها بتوصل لأعلى نقطة على الكوكب، وأكسجين قليل؟ هل فيه مجنون يقدر عليها؟ جبل "إيفرست" اللي موجود شمال شرق "نيبال"، على حدود "التبت" كدا، أول دَخلة، هيبقى عنده مكانة كبيرة للشعوب اللي عليها، باعتباره خط شاهق بيوصّل | Question | Masri | 215 |
بين الأرض والسما، عشان كدا، يا عزيزي، النيباليين هيسمّوه "ساجارماثا"، بمعنى "إله السماء"، والتبتيين هيسموّه "تشوموأونجما"، بمعنى "إله الأرض". على فكرة، ما بتتنطقش كدا! لكن أهم شعب هيستوطن منطقة "إيفرست" ويعيش فيها هو "الشيربا"، دي كلمة، يا عزيزي، معناها "القادمون من الشرق." دي قبائل انتقلوا لمنطقة "إيفرست" من 500 سنة. | Statement | Masri | 244 |
"الله يا ! الناس دي مجانين؟! ليه يعيشوا في بيئة صعبة كدا؟!" الحقيقة إن الجبل مش مجرد مكان لسكنهم، إنما كمان، مركز لمعتقداتهم، ابحث عن المُعتقَد، هتلاقي الناس بتعمل حاجات صعبة! على حسب كلام "شيربا"، الجبل مقدس لأنه موطن الإله المستنير، وصعود هذا الجبل لازم، وبيحتاج مراسم دينية اسمها "بوجا"، | Question | Masri | 214 |
مراسم بتطلب الإذن من الإله لصعود الجبل. بس خارج معتقداتهم، حياة "الشيربا" لسنين ونظام معتقداتهم اللي خلّى رحلة الصعود دي أساسية، خلّاهم المرشدين الأساسيين المثاليين لمساعدة المتسلقين اللي بيطلعوا لقمة "إيفرست" لحد النهاردة. فهما الأول، الناس كان عندها معتقد ديني، على أهمية ورمزية هذا المكان، عاشوا هناك من تقريبًا 500 | Statement | Masri | 225 |
سنة، قدرتهم وتعاملهم وعدد المرات اللي طلعوه، خلّوهم يبقوا متميزين إن هما يساعدوا الناس اللي عايزة تطلع، فبقى أكل عيشهم جاي من هنا، ففضل الموضوع مستمر. "، أنا عندي سؤال، دلوقتي، ما دام التبتيين بيسموه باسم، و بيسموه باسم، والنيباليين بيسموه باسم، دا جه منين؟!" الجبل، يا عزيزي، هيفضل لقرون | Question | Khaleeji | 216 |
جزء من ثقافة السكان الأصليين للمنطقة، وكل فين وفين، هييجي حد أجنبي يرسم خريطة كدا، زي مثلًا الجغرافي الفرنسي "جان بابتيست"، الراجل دا سنة 1733 حاول إنه يرسم أول خريطة لـ"التبت" وجبال "الهيمالايا"، مع حصول دا كل فين وفين، بدأ يبقى فيه علماء بيستكشفوا المنطقة، يشوفوا إيه النباتات اللي عايشة، | Statement | Masri | 215 |
إيه الكائنات اللي عايشة هنا، بس على القرن الـ19، كل دا هيتغير، من الفترة بتاعة 1849 لحد 1855، هيئة المساحة الهندية هتقوم بمسح بيروقراطي وممل جدًا لقمم "الهيمالايا"، - "بتعملوا إيه يا شباب؟" - "بنعمل مسح لجبال !" - "بتغسلوا يعني؟!" - "لأ، بنكتشف المساحات." وهما، يا عزيزي، بيمسحوا "الهيمالايا" | Question | Khaleeji | 219 |
هيكتشفوا إن "إيه دا إيه دا إيه دا؟! دا تقريبًا أعلى قمة في العالم في جبال !" وقتها، هيقرر المسّاح الهندي يتجاهل كل الأسماء اللي سبقته، ويسمّيها "إيفرست"، على اسم "جورج إيفرست" المسّاح البريطاني، دا اللي كان موجود قبله، وساهم في المسح الجيوديسي في "الهند"، طبعًا، يا عزيزي، أول ما | Question | Iraqi | 200 |
اتقال: "إيه دا؟! دا دا أطول قمة في العالم!" ابتدا بقى السكان يحسوا: "يا لهوي!" وجع دماغ! في كتابه Fallen Giants: A History of Himalayan Mountaineering، | Question | Iraqi | 80 |
هيقول المؤرخ "موريس إيزرمان"... طول ما هو موجود كدا، واحنا مش عارفين إن دا أعلى قمة في العالم، تمام، Peace، خلّيك في حالك يا عم الجبل! شكرًا، مش عايزين منك حاجة! أول ما اتقال عليه إنه أعلى قمة في العالم، هيتحول من جبل بعيد ومنسي بين "نيبال" و"التبت"، لموضوع سحري | Statement | Khaleeji | 182 |
هيجذب البشر من العالم كله! هيكون بعد كدا واحد من أهم تحديات القرن الـ20، صعود جبل "إيفرست" والوصول لقمته، أعلى قمة في العالم! "ثانية واحدة يا ! مش ، اللي انت حكيتلنا عنهم دُول، بيطلعوه عادي؟!" آه، يا عزيزي، بس هنا، بيبدأ الموضوع إننا بننشر بشكل علمي، "إيفرست" عمره 120 | Question | Masri | 195 |
مليون سنة، "الشيربا" دُول بقالهم 500 سنة، بس القرن الـ19 هو أول توثيق علمي لطول وارتفاع جبل "إيفرست"، كتير من المؤرخين والمتسلقين اعتبروا إن هي دي اللحظة الحقيقية لبداية التحدي، "فُكك من بتوع دُول، لأ، احنا نبدأ من دلوقتي. ما عندناش معلومة إن هما وصلوا للقمة أصلًا! احنا اللي بنكتب | Statement | Khaleeji | 206 |
التاريخ، واحنا اللي نقول بقى! أول واحد فينا يطلع، هو دا أول واحد طلع!" محاولات الصعود، يا عزيزي، هتبدأ من سنة 1921، وهتفضل مستمرة 32 سنة، هيحصل فيهم 12 محاولة فاشلة، لحد ما هينجح المتسلق النيوزيلاندي "إدموند هيلاري" والمتسلق التبتي "تينزينج نورجاي"، الكلام دا بيحصل امتى؟ في مايو 1953، دُول، | Question | Iraqi | 210 |
يا عزيزي، رسميًا، هيكونوا أول ناس ينجحوا في الوصول لقمة جبل "إيفرست". وبحلول وقتنا الحالي، وصل أكتر من 6000 واحد قمة جبل "إيفرست"، "الله! 6000 واحد بيطلع يا ؟! ما الناس أهي بتطلع أهي! انت اللي حكيت قصة فشل!" عزيزي، ممكن تتريث بقى؟ " أنا لسة متريث الحلقة اللي فاتت! | Question | Masri | 196 |
ماشي يا عم لو مُصِرّ!" اصبر معايا، ناخد الرحلة واحدة واحدة، انت بنفسك هتشوف! عشان نتسلق "إيفرست"، لازم نحدد الزمان، When، في هذه الحالة، ما قُدّامناش غير شهرين بس في السنة، مايو وأبريل، بس! ليه؟ لأن في الوقت دا الرياح بتكون بطيئة، فدا بيجعل هذا الوقت الموسم المثالي للتسلق. كدا، | Question | Khaleeji | 204 |
حددنا الزمان، فاضل المكان. "هو مش في ؟!" المقصود هنا، يا عزيزي، هنركب منين، وهنوصل ازاي، وهنطلع من أنهي ناحية ومن أنهي اتجاه. لو بصيت، هتلاقي "إيفرست" بين "التبت" و"نيبال"، فدا هيخلّي فيه طريقين مشهورين لقمة جبل "إيفرست"، يا إما South Col، الممر الجنوبي، ودا موجود في "نيبال"، أو الـNortheast | Question | Masri | 206 |
Ridge، ودا موجود في "التبت". لو هتاخد الممر الجنوبي، هتروح بالطيارة، هتروح لوادي اسمه "خومبو" في "نيبال"، هأوصفلك الطريق، اكتب ورايا، ومنها هتتحرك برّي لمعسكر القاعدة. "معسكر القاعدة؟! هو احنا يا مش رايحين نتسلق؟! انت عامل سبوبة معاهم ولّا إيه؟!" يا عزيزي! انت مش فاكر "الشيربا" اللي كلمتك عن طقوسهم؟ | Question | Masri | 231 |
انت في هذا المعسكر هتتعرف على ثقافتهم بالتفصيل. "، هو أنا رايح رحلة مدرسية؟! أنا عايز أتسلق أم الجبل! لسة هنقعد نتعارف؟! احنا في ؟!" برضه، متسرع وأهوج! انت يا ابني مش قُلتلك تتريث؟! "آه، نسيت يا ! هأتريث دلوقتي!" دي، يا عزيزي، الثقافة اللي انت محتاجها، عشان تنجو وانت | Question | Iraqi | 205 |
طالع، "الشيربا" هيعلموك ازاي تأهل نفسك جسديًا ونفسيًا، عشان تقدر توصل لارتفاعات عالية، لأن المغامرة بتاعتك الجبارة الفظيعة، اللي بعض الناس بتدفع فيها 100 ألف دولار، دا Everyday بتاعهم، "دا كل يوم بنعمله." بعد كدا، هتبدأ تتحرك بالتدريج، زي ما انت شايف في الصورة كدا، هنفضل، يا عزيزي، ماشيين لحد | Statement | Iraqi | 213 |
معسكر 2، ودا على ارتفاع 6492 متر، ممكن نقعد نتغدّا هناك ولّا حاجة. وبعد كدا، نمشي لمعسكر 3، ودا بيكون على ارتفاع 7468 متر. تريحلك شوية، وبعد كدا، نطلع معسكر 4، على ارتفاع 7925 متر. أهو، دا، يا عزيزي، طريق. فيه الطريق التاني، الـNortheast Ridge، ودا بيعتمد على نفس فكرة | Statement | Masri | 199 |
التدرج دي، زي ما انت شايف كدا في الصورة، دا، يا عزيزي، لو انت مبتدئ زي حالاتي، دا هيبقى أقل خطورة بالنسبالك من الممر الجنوبي بتاع "نيبال"، ليه؟ لأن التدرج فيه أقل، فبيقلل خطر الانهيارات التلجية، ربنا يحفظنا! كمان، الوصول للمعسكر عن طريق الطريق دا، ممكن تعمله بالعربية، مش لازم | Question | Masri | 202 |
تروح بالطيارة، زي المعسكر الجنوبي، ودا بيخلّي المتسلقين عندهم فرصة إن هما ياخدوا كماليات للرحلة، ومعدّات تخلّيهم مستعدين أكتر. "طب ما رحلة سهلة يا أهي! زي محطة المترو. يعني، إيه؟! خط ، بس طالع لفوق، بدل ما هو ماشي بالعرض! سواء الطريق الجنوبي أو الشمالي، كلها معسكرات، وبنوصل للآخر." لو | Question | Khaleeji | 216 |
ركّزت، يا عزيزي، في الصورتين، هتلاقي حاجة مهمة جدًا، سواء الطريق الجنوبي أو الطريق الشمالي، لا ينتهي عند القمة، المتسلقين بيقفوا تقريبًا عند الـ8000 متر، من بعد كدا، يا عزيزي، انت لوحدك، لا فيه معسكرات ولا تموين، ولا أماكن تـHave فيها Brunch، حتى الدكاترة يقولولك: "احنا آخرنا هنا، اتكل انت | Statement | Masri | 213 |
على الله! مش بتاعتنا." ويقوم جاي معاهم الطباخين وفنيين الاتصالات. خلاص، انت واقف انت والفوطة بتاعتك! في اللحظة دي، انت لو عايز تكمّل كمتسلق، مش هيبقى معاك غير واحد بس، مين؟ حد من "الشيربا". ليه يا عزيزي؟ لأن كدا وصلت لما يسميه المتسلقين الـDeath Zone، "منطقة الموت". هأعمل خروج درامي، | Question | Masri | 206 |
وأرجعلك. منطقة الموت، يا عزيزي، اتسمت بهذا الاسم، لأن بعد الـ8000 متر، الجسم ما عادش يتصرف بشكل طبيعي، لازم يبقى فيه أنظمة دعم خارجي، الهوا بيكون رقيق، بمعنى، إن المسافات الجزيئية بين الأكسجين بتزيد، ما هو ما فيش ضغط، والضغط دا بيفضل يقل كل ما بنبعد عن سطح البحر، على | Statement | Khaleeji | 197 |
القمة، بنوصل لتلت مستوى الضغط، وتلت الأكسجين اللي انت متعود عليه، "هما آخر 800 متر، شد حيلك شوية بقى! بلاش دلع بقى!" عزيزي، قلة الأكسجين تأثيرها على الرئة والقلب وحتى الدماغ بيكون مرعب، الموضوع بيبدأ بدوخة، صداع، الأكسجين عشان أقل، عضلاتك بتبدأ تضعف، لأن عضلاتك بتحتاج أكسجين، عشان تعمل طاقة، | Statement | Khaleeji | 222 |
وهيبدأ يبقى عندك ضيق تنفس، هتعوضه ازاي يا حلو؟ إن انت تتنفس بسرعة، ودا ممكن يعملّك الوذمة الرئوية، High Altitude Pulmonary Edema، رئتك هتبدأ تتملي سوايل، وكل ما الأكسجين يقل، وظايف إدراكك هتبدأ تتدهور، فبتبدأ تفقد إحساسك بالاتجاهات، يا حفيظ! ذاكرتك هتبدأ تتشوش، "أنا جيت منين؟ ولّا بأعمل إيه؟ ولّا | Question | Masri | 224 |
أنا هنا ازاي؟!" هأبدأ أبقى عندي أسئلة كتير! كمان، الدماغ ممكن تبقى عرضة لحالات مميتة، زي الوذمة الدماغية، هنا، المخ بقى بيتملي بالسوايل، نتيجةً للضغط القليل وضعف الأكسجين، ودي حالة، يا عزيزي، لو طوّلت، المخ ممكن يتعرّض لتلف دائم، Irreversible. حتى، يا عزيزي، محاولات تأقلم جسمك لإنقاذك، هتضرك، يبقى الجسم | Question | Masri | 227 |
فاكر إن هو بيشتغل عشان مصلحتك، يا أسطى، انت بتأذيني! جسمك هيلاقي نقص في الأكسجين، فيبدأ يعمل خلايا كرات دم حمرا أكتر، عشان يحاولوا يحصلوا على أكبر كم من الأكسجين، طبعًا، كرات دم حمرا كتير في الجسم، هتعمل اللي بنشوفه على كوبري "أكتوبر" أو الدائري وقت الذروة، فيبدأ القلب عشان | Statement | Khaleeji | 200 |
يحرك كرات الدم الكتير دي يبذل مجهود أكبر، فضرباته تفقد انتظامها، لحد ما يوصل الموضوع لقصور في القلب! عشان، يا عزيزي، ما تمرش بالرعب دا، عادي، ممكن تاخد معاك أنابيب أكسجين. ضحكت عليك! لسة فيه رعب. الفكرة، يا عزيزي، إن لا يُمكن تاخد عدد كافي من أنابيب الأكسجين وتبقى شايلهم | Statement | Khaleeji | 199 |
كدا على رجلك، وتقدر تخلّص في الوقت، لازم تلحق تخلّص قبل ما الأنابيب اللي انت عندك القدرة إن انت تشيلها تخلص، خلال صعودك، يا عزيزي، مش بس الظروف ولا نقص الأكسجين هو اللي هيشغلك، لو بصيت حواليك، هتلاقي ألوان كتير، الألوان الكتير دي هتخلّينا نسمي المنطقة باسم تاني غير الـDeath | Statement | Masri | 194 |
Zone، وهو الـRainbow Valley، "وادي قوس قزح". "ياه! يا ، دا معناه إن اللي بينجو وبينجح، ما بيبقاش جثة، وبيشوف بقى الأنوار ويشوف الأحلام ويشوف النجاح والتحقق." يا ابني يا حبيبي، أنا مش قلتلك تتريث؟! "، أنا هأفضل متريث لحد امتى؟! أنا تعبت!" والله، يا عزيزي، انت طيب! الألوان اللي | Question | Masri | 203 |
بأكلمك عليها دي لا رايات ولا زينة ولا خُضرة ولا ورود، دا أسوأ كابوس ممكن تتخيله، دا جثث! جثث المتسلقين اللي سبقوك، وما نجحوش! الألوان اللي بأحكيلك عليها دي، ما هي إلا ألوان الهدوم اللي لابسينها، وأنابيب الأكسجين بتاعتهم! والجليد محافظ على نضارتها وشكلها، لدرجة إنها أصبحت من معالم المكان! | Statement | Masri | 210 |
زي مثلًا، Green Boots، لجثة "تسيوانج بالجور" اللي فقد حياته سنة 96، وفضل الـBoot الأخضر في رجله كواحدة من أهم العلامات اللي بتميز طريق Northeast Ridge، تخيل، يا عزيزي، انت بتوصل لحد الطريق، فتقولّه: "انت شايف الراجل أبو Boot أخضر؟ هتخش من عنده يمين! جثته دي، بعد الجثة، تخش يمين!" | Question | Iraqi | 187 |
هتلاقي مثلًا، جثة تانية للمتسلقة الأمريكية "فرانسيس أرسينتيف" اللي طلعت الرحلة مع زوجها "سيرجي"، وعانوا من الوذمة الدماغية اللي حكيتلك عنها، لحد ما ماتوا في مكانهم! جثة "فرانسيس"، يا عزيزي، مش هيميزها لون بعينه، لكن ملامحها الميتة، كأنها أميرة نايمة، هيخلّي الناس تسميها Sleeping Beauty. أنا عايز أقولّك، يا عزيزي، | Statement | Masri | 230 |
إن بعض الجثث بيرجع تاريخها لقرن كامل، زي مثلًا، المستكشف البريطاني "جورج مالوري"، اللي فقد حياته في بعثة سنة 1924، ومش هيتم اكتشاف جثته إلا في التسعينات! "، أنا مش فاهم! ليه الجثث دي متسابة الوقت دا كله؟! الناس دي ما عندهاش دم؟! يا جماعة، إكرام الميت دفنه! مش نحوله | Question | Masri | 187 |
يُفَط وعلامات طريق! حد ينزّلهم ويدفنهم بشكل إنساني!" للأسف طبعًا، يا عزيزي، عملية إنزال هذه الجثث صعبة جدًا وخطيرة، انت لو عايز تنزّل الجثة، بتـRisk إن انت يبقى عندك جثة تانية! الجثة اللي بتنزّل الجثة! عايز أقولّك، يا عزيزي، إن فيه شركات كتير جدًا بيتدفعلها فلوس كتير، عشان تنزّل جثث | Statement | Masri | 217 |
أقارب الناس دي، بيرفضوا. عشان كدا، السنادي 2024، الجيش في "نيبال" خصص 5 مليون روبية، لإيه؟ لاسترجاع الجثة الواحدة، ودا، يا عزيزي، يعادل 37 ألف دولار، ودا، يا عزيزي، مش مشجع أوي، لأن العملية نفسها مكلفة، الهليوكوبتر ما بتقدرش توصل للارتفاعات دي، بسبب تيارات الهوا القوية! خلّيني أقولّك، يا عزيزي، | Question | Khaleeji | 219 |
الجثة الواحدة بتحتاج 12 راجل ينزّلها من ارتفاع 8000 متر، واحسب بقى، كل واحد من دُول محتاجله 4 أسطوانات أكسجين، وكل واحدة من دُول بـ400 دولار، يبقى بتتكلم في 20 ألف دولار، ودا بند واحد، شوف بقى باقي التجهيزات! فالموضوع قاسي ومرعب. لو اعتبرنا، يا عزيزي، إن انت، الحمد لله، | Statement | Masri | 198 |
رحلتك نجحت، وعدّيت المنطقة بتاعة الموت، وألوان قوس قزح خلاص، في الماضي، انت دلوقتي، عندك تحدي جديد. "إيه يا ؟! مش الاحتفال؟!" لأ، دلوقتي، انت محتاج تنزل. وهتنزل بنفس التدريج، من معسكر للتاني، لحد قاعدة الجبل، طبعًا، كلك حماس، ومبسوط إن انت حققت التحدي ونجحت! أنا عايزك، يا عزيزي، تضربلك | Question | Iraqi | 218 |
الرحلة دي في 1000 واحد زيك، هتلاقي إن انتم مش بس سيبتم وراكم آثار أقدامكم، بس انتم كمان سيبتم أطنان من الفضلات، والجيش النيبالي مش بس بيقدّم حوافز لانتشال الجثث، لأ، دا كمان بيتحمل إزالة أطنان من الزبالة والمخلفات والفضلات اللي بيسيبها المتسلقين بتوع جبل "إيفرست". في سنة من السنين | Statement | Masri | 198 |
وصل حجم هذه المخلفات لـ12 طن، إشي بقى أسطوانات أكسجين، إشي أكياس زبالة، إشي عِلَب، كل حاجة! أزايز بلاستيك، بطاريات، كل حاجة! أنا عايزك، يا عزيزي، تتخيل من قرن بس، دا كان واحة ساحرة قاعدة فيها مجموعة من الناس، "الشيربا" الأصليين اللي بيقدسوا الجبل وبيحافظوا على البيئة، وكانوا بس اللي | Statement | Masri | 209 |
بيزوروهم علماء مفتونين بالطبيعة والجغرافيا وكل دا، فجأة، النظام البيئي بتاعهم كله اختلف! "طب يا ، لمّا هو تَعبان أوي الجيش النيبالي دا، ما يمنع تسلق الناس، يقفلها خالص، ما يبقاش لا فيه جثث ولا زبالة." للأسف، يا عزيزي، أينعم النظام البيئي بتاع هذه المنطقة اختل، بس دلوقتي أصبح النظام | Statement | Khaleeji | 211 |
المالي معتمد على هذه المنطقة، معتمد على المتسلقين دُول، تسلق الجبل بقى أهم نشاط سياحي بيعتمد عليه سكان المنطقة، دا نشاط بيدخّل لـ"نيبال" حوالي 300 مليون دولار. وجه دلوقتي وقت إن انت تعرف انت لو عايز تتسلق جبل "إيفرست"، هتدفع كام، الشركات السياحية اللي بتتعاقد معاها بتكلف الفرد من 25 | Statement | Iraqi | 208 |
لـ30 ألف دولار، حسب بقى حاجات كتير، الإقامة، هتطلع لوحدك ولّا بمرشد، نوع الأدوات، أسطوانات الأكسجين، لحد السخانات والـTablet اللي هتشوف فيه الطقس لحظة بلحظة. المثير، يا عزيزي، إن بالرغم من كل الظروف الجغرافية المرعبة دي، ورغم آلاف الدولارات اللي هتدفعها، عشان محاولة هتكررها غالبًا كذا مرة عشان توصل، إلا | Statement | Masri | 214 |
إن الوضع منتعش جدًا، أعداد المتسلقين بتزيد كل سنة، فالمنطقة بدأت تعاني مما يُسمّى بالـOver Tourism، Business عملاق بتقود شركات السياحة ساعات بيبقى لصالحك، وساعات بتكون ضحيته. في كتابه Into Thin Air: A Personal Account of the Everest Disaster، الصحفي "جون كراكاور" هينقلّنا، يا عزيزي، تجربة مخيفة، فاكر، يا عزيزي، | Statement | Masri | 194 |
في أول الحلقة، الفريق اللي بدأنا بيه ودمرته عاصفة التلج؟ "جون" كان واحد من الناجيين المحظوظين في هذه الحادثة، الراجل دا مش بس هينقل تجربة النجاة، لكن هينتقد بعنف شركات السياحة اللي بتجذب المتسلقين بهذا الشكل، اللي بتدفعّهم مبالغ عالية، بس بتقدّملهم خدمات متواضعة جدًا، وأدوات جودتها وحشة! على حسب | Question | Masri | 218 |
كلام "جون"، الشركات بتستغل إن فيه رغبة عارمة إن الناس عايزة بقى تتسلق "إيفرست"، وتطلع أعلى قمة في العالم، وتقعد وهي قاعدة في Date تحكي القصة دي، وبتقبلهم، يا عزيزي، حتى لو ما عندهومش أي خبرة في التسلق، "ودا بيخلّي فيه ناس ما عندهاش كفاءة موجودة وسطينا بتحاول تتسلق لهذه | Statement | Khaleeji | 190 |
القمة!" فهنا، ما عندهومش خبرة، وما عندهومش حد يساعدهم! وبتعبيره، يا عزيزي، We، الناس اللي عندها خبرة، Were Too Tired to Help. Above 8000 Meters، بعد الـ8000 متر، Is Not A Place Where People Can Afford Morality بمعنى إن صعب يبقى عندك أخلاق فوق الـ8000 متر، الرجولة بتموت فوق الـ8000 | Statement | Khaleeji | 161 |
متر! Too Tired، مش قادر! هنا، يا عزيزي، نوصل لأهم سؤال ونقطة في حلقتنا، دلوقتي، عرفنا ليه "نيبال" والمناطق اللي حوالين الجبل بتحافظ على التسلق كسياحة ومصدر دخل، وليه شركات السياحة بتستغل آلاف المتسلقين عشان برضه، مَصدَر دخل، فاضل بقى، يا عزيزي، أهم واحد، الزبون، المتسلق الجميل بتاعنا. على حسب | Statement | Masri | 216 |
كلام "جون"، فيه قمم كتير لمّا توصلّها، هتشوف نفس المناظر الطبيعية بتاعة "إيفرست"، ويمكن أجمل، والأهم إن انت هتوصل للقمم دي من غير ربع المخاطر اللي ممكن تتعرّضلها في "إيفرست"، شركات السياحة آه، ممكن تكون بتستغل، زي ما "جون" قال، بس دا ما يفسرش الرغبة اللي موجودة عند البشر من | Statement | Masri | 203 |
الأساس إن هما يتسلقوا جبل "إيفرست". انت بتعمل في نفسك إيه؟! أحيانًا بأحس، يا عزيزي، إن دا برضه مسئولية الأشخاص. انت بتروح لتجربة صعبة، صعبة على دماغك، صعبة على نفسيتك، صعبة على رئتك، صعبة على قلبك، صعبة على رجلك، بتشوف جثث، يا عزيزي، من 1924، جثث كان عندها نفس الشغف | Question | Iraqi | 201 |
بتاعك! الجثث دي بقت متجمدة في هذا الكابوس للأبد، بقت يافطة على الطريق! مفهوم، يا عزيزي، إن الواحد عشان يحقق أحلامه لازم يبقى فيه شوية Risk، فيه صعوبات، فيه تحديات، والـReward بتاع هذا الـRisk، المفروض يبقى حاجة ذات معنى، يبقى عندك عيلة، يبقى عندك تحقُّق، يبقى عندك فلوس، لكن إيه | Statement | Khaleeji | 197 |
الهدف اللي يخلّي إنسان يخاطر بحياته وفلوسه، عشان يطلع جبل؟! لو بصيت، يا عزيزي، على آلاف الأشخاص اللي حاولوا يتسلقوا جبل "إيفرست"، صعب جدًا تلاقي سمة مشتركة بتجمّعهم ببعضهم، فيه Explorers دافعهم الفضول والاستكشاف، زي "جورج مالوري"، وبعضهم Couple رومانسي، زي Sleeping Beauty وجوزها، وبعضهم صحفيين في مهمة، زي "جون"، | Question | Khaleeji | 223 |
اللي كان طالع سنة 96، عشان الحدث اللي كان بيغطيه لإحدى المجلات، وبعضهم، يا عزيزي، بيبقى التسلق عملية محاولة للتغلب على الاكتئاب أو الأفكار الانتحارية، دي كلها، يا عزيزي، أشخاص بيختلفوا في حاجات كتيرة جدًا، بس بيتفقوا في شيء واحد، إن تسلق جبل "إيفرست" كانت الإجابة المناسبة لهدف أو احتياج | Statement | Masri | 208 |
مروا بيه في وقت معيّن. صعب نحدد أنهي هدف في دُول أهم من التاني، أو أنهي شخص من دُول احتياجه أقوى من التاني، هل الحُب أو الفضول أو النجاح المهني أو مصارعة الاكتئاب أو البحث عن الشهرة؟ على حسب كلام عالم السيكولوجي "أندرياس ويلك" من جامعة "كلاركسون"، دا تحديدًا سر | Question | Iraqi | 179 |
جاذبية جبل "إيفرست"، إن بينما البشر مختلفين في أهدافهم ورغباتهم وتحدياتهم، | Statement | Masri | 56 |
جبل "إيفرست" بيقدملهم ما سمّاه... الجبل، يا عزيزي، بيقدملهم تسلسل واضح يمكن قياسه، عمرنا ما نحِسّ إنه مزيف، اللي هيوصل للقمة، هو على القمة، دي نقطة ممكن نقيسها بالمسطرة، ونقول إنها الأعلى، انت كنت في لحظة من اللحظات أعلى شخص على سطح "الأرض"، وعشان توصل لدا، قدرت تتغلب على احتياجك | Statement | Masri | 210 |
وخوفك وقلقك، وقدرت تحقق هدفك اللي خلّاك تروح المغامرة دي من الأساس، وخدت Validation إن انت شخص قوي ومميز، Validation غالبًا مش عارف تاخده في حياتك، اللي صعب تقيس فيها انت محبوب أد إيه، أو ناجح أد إيه، عشان كدا، بيقول المؤرخ "موريس إيزرمان" جبل "إيفرست" ليس الأجمل ولا الأصعب، | Statement | Masri | 186 |
ولكنه الأعلى، ودا اللي بيخلّيه الجايزة، The Trophy، أعلى نقطة ممكن نقيسها. لو وصلت لقمة "إيفرست"، ما فيش حاجة أعلى، وما فيش حاجة أصعب، وبالتالي، بشكل أو بآخر، ممكن تصدّق إن ما فيش حاجة تخوّفك، أو ما تقدرش تعملها تاني، | Statement | Masri | 158 |
Good Luck في الـ"ماتش" بتاعك! ما تنساش الاتفاق بتاعنا، لازم تخسر في الجولة التانية. شكرًا، "مستر "، | Statement | Khaleeji | 66 |
بس اعذرني، أخلاقي ما تسمحليش إني أزيف النتيجة. "كابيش"! طب يا ترى بقى أخلاقك هتسمحلك إنك تضحّي بأعز الناس ليك؟ أنا مش فاهم! تقصد مين؟! صاحبة العُقد، أمك. إيه دا؟! بس أنا أمي متوفية أصلًا من وأنا صغير! دا اللي دخّلني عالم الملاكمة. إيه؟! بجد؟! Sorry، أنا تقريبًا اتلخبطت مع | Question | Masri | 212 |
ضحية تانية، معلش، خلّيني أعيد تاني من الأول! يا ترى بقى أخلاقك هتسمحلك إنك تأذي أقرب الناس ليك؟ إيه دا؟! بس أنا مش بأخلّف أصلًا! الـ"كيا" الفضي دي تبعك؟ إيه دا؟! لأ، مش تبعي. إيه؟! طَب ودي؟ هي دي سبحة؟! بالظبط! دي تبقى سبحة أبوك حبيبك، | Question | Masri | 186 |
اللي انت بنفسك... آه! انت اسمك "أنطونيو"! جمّعت خلاص؟! اتقل عليا معلش، لحظة واحدة! | Question | Iraqi | 67 |
هأراجع الـExcel Sheet. خلّيك معايا، معلش، ثانية واحدة بس، عندنا مخطوفين كتير، ضحايا كتير، زي ما انت شايف! "أنطونيو"، "أنطونيو"، "أنطونيو"... بسم الله، ما شاء الله، ربنا يوسّع من رزقكم! على فكرة، أنا أصلًا مهندس معماري، بس عندي شغف، زي ما انت شايف، في "المافيا" من زمان! بصراحة، الشغف باين! | Statement | Khaleeji | 217 |
بجد؟! ربنا يخلّيك يا حبيب قلبي والله، شكرًا جدًا! على فكرة، انت ضحية هايلة! من أكتر الضحايا المحترفة اللي اتعاملت معاها. ثانية واحدة كدا، أكلم ابني "ماركو". | Question | Iraqi | 121 |
هو هيكون عارف احنا خاطفين منك مين. ولا تليفون هنا صح! انت تليفون ابني بيعمل معاك إيه؟! يا ترى بقى... أخلاقك هتسمحلك تضحّي بأعز الناس ليك؟ | Question | Iraqi | 106 |
أيوة، لسة مش فاهم! "موبايل" ابني بيعمل معاك إيه؟ | Question | Masri | 40 |
آه! آه، بأقولّك إيه، أنا هأرجع هندسة! واضح إن جو "المافيا" دا ما ينفعنيش! عمومًا، احتفظ بـ"ماركو"، أنا مش عايزه! فرصة سعيدة، | Statement | Khaleeji | 103 |
أشوفك تاني بقى. أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"، في موسمه الجديد. منوّر، يا عزيزي، عامل إيه؟ أتمنى تكون بصحة جيدة، يلّا، ما فيش وقت، عايزين نبدأ حلقتنا بسرعة، عشان الموسم، اتأخر! في أحد الأيام، بيحلم شاب أمريكي اسمه "راي" إنه | Question | Khaleeji | 215 |
بيخوض قتال مع شخص ما عندهوش معاه أي عداوة، قتال بينتهي بـ"بوكس" مميت، خصمه، يا عزيزي، بيتحول إلى جثة. المهم، بعد أيام من الحلم دا، عمنا "راي" بيقابل نفس الشخص اللي حلم بيه، وكأن الحلم اتحول لحقيقة، "راي" قام ادّى خصمه بالـ"بوكس"، والراجل بالفعل تحول إلى جثة، مات! "، أرجوك، | Statement | Khaleeji | 204 |
طمنا، العدالة خدت مجراها تجاه هذا المجرم؟" خلّيني، يا عزيزي، أفاجأك وأقولّك العدالة ما كانتش إنه يتبقض عليه أو يتحاكم، لأن الراجل ببساطة كان بيأدي شغله. "إيه؟! ازاي يا ؟!" عزيزي، ما فكرتش تبص على اسم الحلقة مثلًا؟ يا عزيزي، "راي" اللي بيكلمك عنه، "راي شوجر روبنسون". "أيوة، أهلًا وسهلًا، | Question | Khaleeji | 229 |
مين؟" دا بطل العالم للملاكمة سنة 1947، للوزن المتوسط، وضحيته كان الملاكم اللي بيلعب قُدّامه، "جيمي دويل"، اللي كتير كانوا بيعتبروه، رغم إن هو كان سنه صغير، عنده 23 سنة، إلا إنه الملاكم الأفضل في الساحل الغربي الأمريكي، الراجل دا لعب 53 "ماتش"، خسر 7، وكسب الباقي. قد تظن إني | Question | Iraqi | 194 |
بأبالغ، وأقولّك إن: "إيه دا؟! الراجل دا حلم بنفس الحلم اللي حصل في الحقيقة!" وبـ"أفوَر" وبأعمل Spices على الحلقات عشان أبيع، بس لأ، دا حصل بجد، "راي" قتل "دويل" بلكمة خُطّافية. الخُطّافية، يا عزيزي، لو ما تعرفش، هي لمّا يبقى الدراع متني فيها عند الكوع. الحقيقة إن "راي" اتأثر جدًا | Question | Khaleeji | 208 |
بالحلم دا، لدرجة إنه قبل الـ"ماتش"، كان طلب من مدير أعماله إنه يلغي الـ"ماتش"، طبعًا، مدير الأعمال قال: "إيه العبط دا؟! لازم تلعب يا حبيبي!" الحقيقة، يا عزيزي، إن مدير الأعمال ما عملش زي ما الكابتن "توفيق عبد الحميد" عمل في "حلم العمر" كدا مع "حمادة هلال"، وقام قايلّه: "هتلعب | Question | Khaleeji | 206 |
يعني هتلعب!" الراجل قام جايبله راجل دين، وقام قايلّه: "اقنعه إنه يلعب. قولّه إن فيه أمر إلهي يحتم عليه اللعب." ولمّا "راي" بالفعل لعب، فضل ماسك الـ"ماتش" لحد الجولة السادسة، لمّا "دويل" عورّه فوق عينه اليمين، في الجولة التامنة، لمّا "دويل" كان بيحاول يدّيله خُطّافية يمين، خُطّافية كشفت وشه تمامًا، | Statement | Masri | 216 |
"راي" نسي الكابوس خالص، وبتلقائية بطل العالم في الملاكمة، ادّاله القاضية بخُطّافية شِمال، قاضية، يا عزيزي، مش بس أنهت الـ"ماتش"، دخّلت "دويل" في غيبوبة، مات بعدها بيوم واحد! الليلة دي هتطارد "راي" طول عمره، وهيحاول يكفّر عنها بألف طريقة. لمّا عرف مثلًا إن "دويل" كان ناوي لمّا يكسب، يشتري بيت | Statement | Masri | 218 |
لأمه، راح "راي" نفسه هو اللي اشترى لأم "دويل" بيت. يمكن محاولات "راي" دي خلّت إحساسه بالذنب يقل شوية، ولكنها ما جاوبتش أبدًا على سؤاله، ازاي "ماتش" وأجواء احتفالية، يخرج منها هو حاجتين في نفس الوقت، بطل رياضي منتصر، وقاتل؟! | Question | Masri | 169 |
في دراسة بعنوان... الناس بتقارن الرياضات اللي كانت بتتلعب في "روما" زمان بالرياضات الأمريكية، لمّا تيجي تبص على بعض الرياضات زي الملاكمة مثلًا، هتلاقي إنها بتُعتبَر ما يُسمّى بالـUniversal Legacy، إرث عالمي للعنف اللي عرفه البشر من قبل التاريخ! البشر، يا عزيزي، من قديم الأزل، مارسوا العنف، عنف ما لهوش | Statement | Khaleeji | 204 |
حدود، "اللي هيغلّس عليا، هأبيده هو وأمه وأبوه!" المشكلة، يا عزيزي، إن الموضوع لو استمر كدا، الكل هيموّت الكل، ولو ما موّتش الكل، هيبقى دايمًا مُعرّض إنه يموت! فيفضل، يا حبيبي، الإنسان القديم عايش في حالة من الـAnxiety! عشان كدا، ظهر حاجة اسمها "العنف الرمزي"، أو "العنف الطقسي"، "بدل ما | Statement | Khaleeji | 208 |
كلنا نقتّل في بعض، لأ، احنا نتفرج على اتنين بيتقاتلوا لحد الموت." زي مثلًا الـGladiators في الـColosseum، في "روما". "، انت معلوماتك قديمة! الكلام دا كان زمان، زي ما شُفنا كدا في فيلم Gladiator بتاع الفنان الكبير ، دا يا كان قبل الميلاد، الكلام دا لسة بيحصل لحد دلوقتي." على | Statement | Iraqi | 179 |
حسب، يا عزيزي، مقال Anatomy of A Knockout، اللي بيميز الـ"بوكس" عن رياضات زي كورة القدم أو غيرها، إن الفوز ما فيهوش فيه حل وسط، ما فيهوش فيه تعديل، مش فوز 1 لـ0 مثلًا، أو بقى لمسات، ونعدّ، زي المبارزة في الشيش كدا، لأ، الفوز في الملاكمة غالبًا بقاضية مرعبة، | Statement | Khaleeji | 178 |
توقّع! الملاكم "بيلي جراهام" بيوصف قاضية الملاكمة إنها ضربة قاسية وعنيفة، ما فيهاش شفقة، وما فيهاش حل وسط، ما ينفعش تكسب وتحمي خصمك، لازم ياخد الـ"بوكس"، يقع على الأرض. الملاكم لو اتردد جزء من الثانية، حس إن: "إيه دا؟ لأحسن أعورّه!" هيبقى هو ضحية القاضية، بدل ما يكون بطلها. على | Question | Khaleeji | 205 |
حسب دراسة اتعملت على 70 ملاكم محترف، فمتوسط قوة الـ"بوكس"، اللكمة، 776 رطل، وفي دراسة تانية، بتوصل لـ1300 رطل. "، معلش، ما تآخذنيش، الرطل دا اللي هو زي ما يكون لمّا نشرب مثلًا إزازة رتل ؟ ولّا دي ؟" لأ، يا عزيزي، لأ. الرطل دا، يا عزيزي، حوالي نُص كيلو. | Question | Khaleeji | 192 |
عشان تفهم، يا عزيزي، قوة اللكمات بالرطل، فخلّيني أقولّك إن اللكمة، الـ"بوكس"، لو عدّى الـ1000 رطل، الـ"بوكس" يكسر العضم. أقول تاني؟ هأقول تاني. الـ"بوكس" لو عدّى 1000 رطل، يكسر العضم، ولو راح هذا الـ"بوكس" حوالين الراس، فدا يكسر الجمجمة، ويسبب نزيف في المخ! خلّي بالك، يا عزيزي، في الكلام اللي | Question | Khaleeji | 218 |
أنا قُلته دا، كل دا أنا بأتكلم على متوسطات، Averages، لأن ملاكم مثلًا زي العملاق "جورج فورمان" قوة لكمته كانت 1800 رطل. يعني، الراجل دا لو جيبنا دراعين ورا بعض، ممكن يكسرهم هما الاتنين بلكمة، يقتلك مرتين! ولو، يا عزيزي، لسة الأرقام متوهاك، فلكمة واحدة من الكاميروني "فرانسيس نيجانو"، اللي | Statement | Iraqi | 212 |
كان بيلاعب "تايسون فيوري"، فقوتها تعادل 96 حصان. فيا عزيزي، دي مش لكمة، دي حادثة عربية بتسفر عن قتلى! فبعد كل الدماء والأرطال والعظام اللي اتكسّرت، والأمخخة اللي جه فيها ارتجاجات، فطبعًا، الأخ "راي"، اللي حكيتلك عنه في أول الحلقة، كان لازم ينسى الحلم والمخاوف وتأنيب الضمير وأي حاجة ممكن | Statement | Masri | 208 |
تأرقه بعد كدا في اللحظة اللي اتكشف فيها وش خصمه، ورجعت بقى، يا عزيزي، تسيطر حالة الـGladiators، اللي حياتك فيها بتبقى معتمدة على ضربة قاضية، يا تاخدها وتختفي، يا تدّيها، واللي قصادك يختفي. بس، يا عزيزي، رغم كل دا، إلا إنك لازم تفتكر إن دا عنف منظم، أو زي ما | Statement | Khaleeji | 188 |
Subsets and Splits
No community queries yet
The top public SQL queries from the community will appear here once available.